บาทเปิด 31.31 บาทต่อดอลลาร์ แข็งค่า
เงินบาทเปิดตลาด 31.31 บาทต่อดอลลาร์ แข็งค่าตามทิศทางภูมิภาคจากแรงขายดอลล์ หลังผิดหวังตัวเลขเศรษฐกิจสหรัฐฯ
16 ก.พ. 2562

เงินบาทเปิดตลาด 31.31 บาทต่อดอลลาร์ แข็งค่าตามทิศทางภูมิภาคจากแรงขายดอลล์ หลังผิดหวังตัวเลขเศรษฐกิจสหรัฐฯ
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 31.31 บาท/ดอลลาร์ แข็งค่าจากช่วงปิดตลาดเย็นวานนี้ที่ระดับ 31.36 บาท/ดอลลาร์ เนื่องจากมีแรงเทขายดอลลาร์หลังตัวเลขเศรษฐกิจสหรัฐออกมาไม่ดี โดยเงินบาทเคลื่อนไหวตามค่าเงินภูมิภาค
"บาทแข็งค่าต่อเนื่องตามภูมิภาค เนื่องจากมีแรงเทขายดอลลาร์หลังยอดค้าปลีกสหรัฐออกมาแย่ บอนด์ยีลด์ลดต่ำลง ทำให้มีแรงเทขายดอลลาร์ออกมา" นักบริหารเงิน กล่าว
นักบริหารเงิน ประเมินกรอบการเคลื่อนไหวของเงินบาทวันนี้ไว้ที่ 31.25-31.35 บาท/ดอลลาร์